Ar trumpinant galima pasirinkti rašyti mažąja ar didžiąja raide?

[bookmark: _Hlk218610103]Ar trumpinant administracijos pavadinimą galima pasirinkti rašyti mažąja ar didžiąja raide: Šilalės rajono savivaldybės administracija (toliau – administracija) arba (toliau – Administracija)?
Negalima pasirinkti, nes oficialiojo stiliaus tekstuose konkrečios įstaigos pavadinimas, sutrumpintas iki vieno žodžio, rašomas iš didžiosios raidės: taigi Šilalės rajono savivaldybės administracija, sutrumpinus – Administracija, toliau – Administracija. Įstaigos pavadinimas, sutrumpintas iki vieno žodžio (teismas, ministerija, poliklinika, mokykla ir pan.), rašomas mažąja raide tik tada, jei vartojamas kaip bendrinis ir tokio trumpinio sąsaja su tikriniu pavadinimu yra nublankusi.
Taigi, oficialiojo stiliaus tekstuose konkrečių įmonių, įstaigų, organizacijų pavadinimai, sutrumpinti iki vieno žodžio, rašomi iš didžiosios raidės, pvz., Šilalės rajono savivaldybė – Savivaldybė, Lietuvos Respublikos kultūros ministerija – Ministerija, Šilalės rajono savivaldybės taryba – Taryba („Lietuvių kalbos rašyba: taisyklės, komentarai, patarimai“, 8.2.1.6 papunktis).

